**ΠΑΝΕΠΙΣΤΗΜΙΟ ΙΩΑΝΝΙΝΩΝ**

**ΣΧΟΛΗ ΕΠΙΣΤΗΜΩΝ ΑΓΩΓΗΣ**

**Π.Τ.Ν. ΕΡΓΑΣΤΗΡΙΟ ΜΕΛΕΤΗΣ**

**ΚΟΙΝΩΝΙΚΩΝ ΘΕΜΑΤΩΝ,**

**ΜΜΕ ΚΑΙ ΕΚΠΑΙΔΕΥΣΗΣ**

**10ο ΔΙΕΘΝΕΣ ΘΕΡΙΝΟ ΠΑΝΕΠΙΣΤΗΜΙΟ**

**«ΕΛΛΗΝΙΚΗ ΓΛΩΣΣΑ, ΠΟΛΙΤΙΣΜΟΣ ΚΑΙ ΜΜΕ»**

**.28 Μαΐου – 2 Ιουνίου 2024, Βοστώνη**

Το Εργαστήριο Μελέτης Κοινωνικών Θεμάτων, Μέσων Ενημέρωσης και Εκπαίδευσης του Παιδαγωγικού Τμήματος Νηπιαγωγών της Σχολής Επιστημών Αγωγής του Πανεπιστημίου Ιωαννίνων, το Maliotis Cultural Center του Hellenic College Holy Cross της Βοστώνης και η American Hellenic Educational Progressive Association (AHEPA), και με τη συμμετοχή των:

-Οικουμενικό Πατριαρχείο, Τμήμα Ελληνικής Παιδείας (Ecumenical Patriarchate, Greek Education Department),

-Ελληνορθόδοξη Αρχιεπισκοπή Αμερικής, Τμήμα Ελληνικής Παιδείας (Greek Orthodox Archdiocese of America, Department of Greek Education),

-Boston University Philhellenes της Βοστώνης,

-The University of Chicago, Center for Hellenic Studies,

-Tμήμα Ελληνικών Setor de Grego, Instituto de Letras, Rio De Janeiro University,

-Study in Greece,

-Ευρω – Αμερικανικό Συμβούλιο Γυναικών (Euro American Women’s Council),

καθώς και άλλων αμερικανικών Πανεπιστημίων και φορέων που θα ανακοινωθούν προσεχώς,

διοργανώνουν το 10ο Διεθνές Θερινό Πανεπιστήμιο «Ελληνική Γλώσσα, Πολιτισμός και ΜΜΕ». Η δράση προγραμματίζεται να πραγματοποιηθεί στη Βοστώνη από 28 Μαΐου έως και 2 Ιουνίου 2024, στην αίθουσα πολιτιστικών εκδηλώσεων του Maliotis Cultural Center (campus of Hellenic College Holy Cross at 50 Goddard Avenue) στο Brookline.

**Το πρόγραμμα τελεί** **υπό την αιγίδα και με τη στήριξη της Γενικής Γραμματείας Απόδημου Ελληνισμού και Δημόσιας Διπλωματίας του Υπουργείου Εξωτερικών**.

## Το 10ο Διεθνές Θερινό Πανεπιστήμιο φέρει φέτος τον ειδικότερο τίτλο:

***Η διάδοση και η διδασκαλία της ελληνικής γλώσσας στην ομογένεια της Αμερικής***

Ενδεικτικές θεματικές:

-Η διδασκαλία της ελληνικής στο εξωτερικό. Τα ειδικά χαρακτηριστικά της διδασκαλίας της ελληνικής στα σχολεία της διασποράς.

-Η αντιμετώπιση του γλωσσικού λάθους από τους εκπαιδευτικούς. Τρόποι διαπραγμάτευσης των γλωσσικών και επικοινωνιακών λαθών των μαθητών.

-Καλές πρακτικές προσέλκυσης ενδιαφέροντος για την ελληνική γλώσσα και πολιτισμό για τους μαθητών της δεύτερης και τρίτης γενιάς Ελλήνων στο εξωτερικό.

-Φρεσκάροντας τα ελληνικά. Ταχύρρυθμη εκπαίδευση για την ανανέωση και τον εμπλουτισμό της γνώσης του λεξιλογίου.

-Προώθηση συνεργασιών μεταξύ ελληνικών σχολείων της διασποράς στην Αμερική με ελληνικά Πανεπιστήμια για την ανάπτυξη προγράμματος συνεργασίας και την προσφορά μαθημάτων ελληνικής γλώσσας από καθηγητές πανεπιστημίου και διδάκτορες ελληνικής γλώσσας και πολιτισμού.

-Βελτίωση της επικοινωνιακής προσέγγισης και επικοινωνιακής παρουσίας των εκπαιδευτικών, στην τάξη, στην κοινωνική ζωή, στη δημόσια και ιδιωτική σφαίρα.

-Τρόποι αξιοποίησης της τεχνολογίας και της τεχνητής νοημοσύνης στην εκπαίδευση, με στόχο τον εμπλουτισμό της εκπαιδευτικής διαδικασίας.

-Ο ρόλος και η προσφορά των εδρών και προγραμμάτων ελληνικής γλώσσας στην Αμερική στη διάδοση της ελληνικής γλώσσας.

Τη διοργάνωση υποστηρίζει από το ξεκίνημά της ως χορηγός επικοινωνίας η ΕΡΤ, ΕΡΤ 2, ΕΡΤ3, ΕΡΤ WORLD, το Πρώτο Πρόγραμμα 105,8 και η Φωνή της Ελλάδας, καθώς και το Κανάλι της Βουλής. Χορηγοί επικοινωνίας είναι επίσης το Real FM, η Real News, και το [real.gr](http://real.gr), καθώς και το CNN GREECE. Σημαντική είναι επίσης η χορηγία επικοινωνίας από τα ομογενειακά μέσα ενημέρωσης: *Εθνικός Κήρυξ/The National Herald*, Greek Reporter.com, greeknewsusa.com. Τη δράση υποστηρίζουν και μία σειρά άλλων φορέων, οι οποίοι θα ανακοινωθούν προσεχώς. Οι ενδιαφερόμενοι μπορούν να κάνουν subscribe στο κανάλι για να ενημερώνονται πρώτοι για όλο το οπτικοακουστικό υλικό που ανεβαίνει για το πρόγραμμα.

Μετά από 9 χρόνια αναγνωρισμένης επιτυχίας της διοργάνωσης, η «παράδοση» της καλλιέργειας της εξωστρέφειας και των συνεργασιών με εξέχοντες διεθνείς φορείς της εκπαίδευσης, του πολιτισμού και των μέσων ενημέρωσης συνεχίζεται. Υπενθυμίζεται ότι το Δ.Θ.Π. «Ελληνική Γλώσσα, Πολιτισμός και ΜΜΕ» τα προηγούμενα έτη υποστηρίχθηκε από το Κέντρο Ελληνικών Σπουδών Ελλάδας του Πανεπιστημίου Χάρβαρντ, την Ελληνική Αντιπροσωπεία του Ευρωπαϊκού Κοινοβουλίου, την Ένωση Ευρωπαίων Δημοσιογράφων (ελληνικό τμήμα), την Ορθόδοξο Ακαδημία Κρήτης, το Γαλλικό Τμήμα του Ομίλου Ευρωπαϊκού Τύπου (Club de la Presse Européenne, Paris), το Centre Culturel Hellénique του Παρισιού, το Instituto De Letras του Rio De Janeiro University, το Department of Media, Communications, Creative Arts, Language and Literature, Faculty of Arts του Macquarie University, το Macquarie Greek Studies Foundation στο Σίδνεϊ κ.ά.

Το πρόγραμμα απευθύνεται σε προπτυχιακούς και μεταπτυχιακούς φοιτητές, διδάκτορες, εκπαιδευτικούς, ενώ δέχεται και ένα ποσοστό επαγγελματιών που έχουν αντίστοιχα ενδιαφέροντα, στο πλαίσιο της δια βίου μάθησης. Προσφέρει πιστοποιητικά αναγνώρισης συμμετοχής και εκπαιδευτικό υλικό στους συμμετέχοντες. Επιπλέον, περιλαμβάνει πολιτιστικές δραστηριότητες, τηρουμένων πάντα των υγειονομικών πρωτόκολλων.

Ιδρύτρια και Επιστημονική Υπεύθυνη του Προγράμματος είναι η Καθηγήτρια Γλωσσολογίας και Ελληνικής Γλώσσας του Παιδαγωγικού Τμήματος Νηπιαγωγών του Πανεπιστημίου Ιωαννίνων και Associate του CHS – GR του Πανεπιστημίου Harvard κ. Νικολέττα Τσιτσανούδη – Μαλλίδη, υπεύθυνη της μονάδας «Ελληνική Γλώσσα, Πολιτισμός και ΜΜΕ» του Εργαστηρίου Μελέτης Κοινωνικών Θεμάτων, ΜΜΕ και Εκπαίδευσης του Παιδαγωγικού Τμήματος Νηπιαγωγών του Πανεπιστημίου Ιωαννίνων.

**Πληροφορίες και υποβολή βιογραφικών/αιτήσεων εγγραφών:**

Νικολέττα Τσιτσανούδη – Μαλλίδη, Καθηγήτρια Πανεπιστημίου Ιωαννίνων

email: [nitsi@uoi.gr](mailto:nitsi@cc.uoi.gr) και στην ιστοσελίδα [https://summerschool.ac.uoi.gr](https://l.facebook.com/l.php?u=https%3A%2F%2Fsummerschool.ac.uoi.gr%2F%3Ffbclid%3DIwAR3n0joR73RTCdv5lsGKKToWE4SG_ICj5SS4TsejKQLgE9sIWLnSirum74g&h=AT0UetDmJqu39QvGgySFg5pxEv_OxReJJvXeim6hy_QQa0W4DcF36gbobeXceS39GdQ4sxOd4kDI3OZmaQ-yCS_8cXtg7HcN-BYIdsmSoqOVxp4Or83scEFyXsNPW4QILTxHrvi4aTA7I20g-Dr2AQ)

fb: [ΕΡΓΑΣΤΗΡΙΟ ΜΕΛΕΤΗΣ ΚΟΙΝΩΝΙΚΩΝ ΘΕΜΑΤΩΝ, ΜΜΕ ΚΑΙ ΕΚΠΑΙΔΕΥΣΗΣ](https://www.facebook.com/profile.php?id=100064907463344) [Παιδαγωγικού Τμήματος Νηπιαγωγών Πανεπιστημίου Ιωαννίνων](https://www.facebook.com/officialptnioa), 10ο Διεθνές Θερινό Πανεπιστήμιο, [Nikoletta Tsitsanoudis Mallidis](https://www.facebook.com/nikoletta.tsitsanoudis), [Όμιλος Αποφοίτων Διεθνούς Θερινού Πανεπιστημίου](https://www.facebook.com/OmilosApofoiton).

-Χρυσούλα Κουρκουντή, Εκτελεστική Διευθύντρια Μαλιώτειου Πολιτιστικού Κέντρου, email: [ckourkounti@hchc.edu](mailto:ckourkounti@hchc.edu),

website: <https://maliotis.hchc.edu/>

fb: <https://www.facebook.com/MCCatHCHC?locale=el_GR>

Instagram: maliotisculturalcenter\_of\_hchc